Gígja Einarsdóttir Pratik Kumar kom til Íslands árið 1999 – þá 22 ára gamall – frá heimalandinu , Indlandi , sem skiptinemi hjá hugbúnaðarfyrirtækinu OZ . Hann var að klára háskólanám í rafmagnsverkfræði , en vissi lítið sem ekkert um Ísland . Gríðarleg eftirspurn var eftir fólki með verkfræðimenntun og tölvuþekkingu á þeim tíma . „ Ég kynnti mér landið sjálft aðeins , en það sem dró mig hingað var OZ . Lítið , tæplega 100 manna fyrirtæki í framvarðarlínu tækniþróunar að gera frábæra hluti . Ég ákvað að ég vildi frekar vera hluti af einhverju slíku en að týnast í þvögunni hjá alþjóðlegu stórfyrirtæki . “ Upphaflega sá Pratik fyrir sér að fara til Íslands og til OZ í 6 - 12 mánuði og sjá svo til hvert hann vildi fara næst . „ Um leið og ég kom varð ekki aftur snúið . Ég féll fyrir bæði landi og þjóð . “ Eitt af því sem kom Pratik hvað mest á óvart við Ísland og Íslendinga , og heillaði hann á sama tíma hvað mest , er hreinskilnin . „ Þetta kom svolítið flatt upp á mig . Aðrar þjóðir eiga það til að forðast það að segja allan sannleikann , oft af illri nauðsyn . Menningin er víða önnur og flóknari og maður þarf að vera var um sig . “ Ísland hafi hins vegar verið alger andstaða við það sem hann hafi átt að venjast . „ Hérna talar fólk bara hreint út . Ég upplifi það svolítið þannig að ef það komist upp að þú hafir logið hérna þá sé úti um þig . Það muni fylgja þér það sem eftir er . Það þýðir ekkert að ljúga eða stela hérna því það þekkjast allir . “ Þetta sé mjög verðmætt innan fyrirtækja sem dæmi , þar sem fólk einfaldlega gangist við mistökum frekar en að reyna að hylma yfir þau . Á móti sé fólki sýndur skilningur af yfirmönnum og samstarfsmönnum komi það hreint fram . Fór til Kaupþings hálfu ári fyrir hrunPratik vann hjá OZ í eitt og hálft ár , en þá lagði fyrirtækið upp laupana og hann fór til Nýherja , sem í dag heitir Origo . „ Mér var boðin vinna á nokkrum stöðum , en mér leist best á vinnustaðamenninguna hjá Nýherja . Ég naut starfsins þar , andrúmsloftið var mjög gott og ég lærði mikið á því . “ Eftir sex ár hjá Nýherja fór Pratik til Kaupþings á vormánuðum 2008 . „ Mér fannst ég þurfa reynslu af bankastarfsemi . Hálfu ári seinna hrundi bankinn og varð að Nýja Kaupþingi og síðar Arion banka . Ég get ekki sagt að þetta hafi verið þægilegir tímar . “ Nánar er rætt við Pratik í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .